section_heading: Povijest
paragraph_text: Ubrzo nakon završetka HRT-ove emisije Zbor je sudjelovao na natjecanju održanome u Koncertnoj dvorani Vatroslava Lisinskog u Zagrebu te zauzeo prvo mjesto u kategoriji i tako osvojio zlatnu plaketu na 11. natjecanju pjevačkih zborova u sklopu Festivala pjevačkih zborova u Zagrebu održanoga od 1. do 3. lipnja 2012. godine. Usto je u konkurenciji zborova iz svih kategorija osvojio pehar Hrvatskoga društva skladatelja za najbolju izvedbu djela hrvatskoga skladatelja Dugo u noć Josipa Kaplana.